***Suvestinė redakcija nuo 2019-07-04***

*Įsakymas paskelbtas: Žin. 2004, Nr. , i. k. 1032210ISAK0003-722*

***Nauja redakcija nuo 2019-07-04:***

*Nr. ,
2019-07-03,
paskelbta TAR 2019-07-03, i. k. 2019-10973*

**LIETUVOS RESPUBLIKOS SUSISIEKIMO MINISTRAS**



**ĮSAKYMAS**

**DĖL LEIDIMŲ PATEKTI Į LAISVĄJĮ UOSTĄ IŠDAVIMO, PAKEITIMO, LEIDIMŲ DUBLIKATŲ IŠDAVIMO, leidimų GALIOJIMO SUSTABDYMO, GALIOJIMO SUSTABDYMO PANAIKINIMO IR GALIOJIMO ATŠAUKIMO TAISYKLIŲ IR LEIDIMŲ PAVYZDŽIŲ PATVIRTINIMO**

2003 m. gruodžio 29 d. Nr. 3-722

Vilnius

Vadovaudamasis Lietuvos Respublikos Klaipėdos valstybinio jūrų uosto įstatymo 19 straipsnio 1 dalimi,

t v i r t i n u pridedamus:

1. Leidimų patekti į laisvąjį uostą išdavimo, pakeitimo, leidimų dublikatų išdavimo, leidimų galiojimo sustabdymo, galiojimo sustabdymo panaikinimo ir galiojimo atšaukimo taisykles;

2. leidimų patekti į laisvąjį uostą formų pavyzdžius:

2.1. nuolatinio leidimo asmeniui;

2.2. nuolatinio leidimo transporto priemonei;

2.3. laikinojo leidimo asmeniui;

2.4. laikinojo leidimo transporto priemonei;

2.5. vienkartinio leidimo asmeniui;

2.6. vienkartinio leidimo transporto priemonei.

SUSISIEKIMO MINISTRAS ZIGMANTAS BALČYTIS

SUDERINTA SUDERINTA

Muitinės departamento prie Valstybės sienos apsaugos tarnybos prie

Finansų ministerijos direktorius Vidaus reikalų ministerijos vadas

Rimutis Klevečka Algimantas Songaila

2003 12 22 2003 12 24

PATVIRTINTA

Lietuvos Respublikos susisiekimo ministro

2003 m. gruodžio 29 d. įsakymu Nr. 3-722

(Lietuvos Respublikos susisiekimo ministro

2019 m. liepos 3 d. įsakymo Nr. 3-330 redakcija)

**LEIDIMŲ PATEKTI Į LAISVĄJĮ UOSTĄ IŠDAVIMO, PAKEITIMO, LEIDIMŲ DUBLIKATŲ IŠDAVIMO, leidimų GALIOJIMO SUSTABDYMO, GALIOJIMO SUSTABDYMO PANAIKINIMO IR GALIOJIMO ATŠAUKIMO TAISYKLĖS**

**I SKYRIUS**

**BENDROSIOS NUOSTATOS**

1. Leidimų patekti į laisvąjį uostą išdavimo, pakeitimo, leidimų dublikatų išdavimo, leidimų galiojimo sustabdymo, galiojimo sustabdymo panaikinimo ir galiojimo atšaukimo taisyklės (toliau – Taisyklės) reglamentuoja leidimų patekti į Klaipėdos valstybinio jūrų uosto laisvojo uosto žemės naudotojo teritoriją išdavimo asmenims ir transporto priemonėms, leidimų pakeitimo, leidimų dublikatų išdavimo, leidimų galiojimo sustabdymo, galiojimo sustabdymo panaikinimo ir galiojimo atšaukimo tvarką.

2. Taisyklės nenustato leidimų įvežti (išvežti) prekes (krovinius) į (iš) laisvąjį (-ojo) uostą (-o) tvarkos.

3. Taisyklėse vartojamos sąvokos:

3.1. **Kelionės dokumentas** – užsienio valstybės piliečio pasas ar jį atitinkantis kelionės dokumentas, skirtas vykti į užsienio valstybę ir pripažintas Lietuvos Respublikoje.

3.2. **Laisvojo uosto žemės naudotojas** – uosto naudotojas, sudaręs su VĮ Klaipėdos valstybinio jūrų uosto direkcija (toliau – Uosto direkcija) sutartį dėl uosto žemės nuomos ir įsteigęs laisvąjį uostą.

3.3. **Leidimas patekti į laisvąjį uostą**(toliau – leidimas) –dokumentas (leidimas, kortelė, darbo ar tarnybinis pažymėjimas, Valstybės sienos apsaugos tarnybos prie Lietuvos Respublikos vidaus reikalų ministerijos (toliau – VSAT) pareigūno pažymėtas laivo įgulos, keleivių sąrašas, kruizinio laivo ar linijinio kelto keleivio bilietas), kuriuo suteikiama teisė asmenims ir transporto priemonėms patekti į laisvojo uosto žemės naudotojo teritoriją ar išvykti iš jos ir įrodomas jų teisėtas buvimas laisvajame uoste.

3.4. **Specialiosios ir avarinės tarnybos** *–* tarnybos, pasitelkiamos stichinių nelaimių, katastrofų ar didelių pramoninių avarijų padariniams likviduoti, kai kyla grėsmė žmonių gyvybei, sveikatai, aplinkai, gresia dideli materialiniai nuostoliai Klaipėdos valstybiniame jūrų uoste.

4. Kitos Taisyklėse vartojamos sąvokos apibrėžtos Lietuvos Respublikos Klaipėdos valstybinio jūrų uosto įstatyme.

5. Laisvojo uosto žemės naudotojas išduoda leidimus, jų dublikatus, pakeičia leidimus, sustabdo leidimų galiojimą, panaikina galiojimo sustabdymą ar atšaukia leidimų galiojimą pagal laisvojo uosto žemės naudotojo patvirtintus Apsaugos ir leidimų sistemos nuostatus, suderintus su Uosto direkcija, VSAT ar jos įgaliotu struktūriniu padaliniu ir Klaipėdos teritorine muitine.

6. Išduodant leidimą, jį pakeičiant, išduodant leidimo dublikatą, sustabdant leidimo galiojimą, panaikinant leidimo galiojimo sustabdymą ir atšaukiant leidimo galiojimą, taip pat vykdant leidimų apskaitą ir leidimų režimo priežiūrą, asmens duomenys tvarkomi vadovaujantis 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (OL 2016 L 119, p. 1) ir Lietuvos Respublikos asmens duomenų teisinės apsaugos įstatymu.

7. Leidimų išdavimo, jų pakeitimo, leidimų dublikatų išdavimo, leidimų galiojimo sustabdymo, galiojimo sustabdymo panaikinimo ir leidimų galiojimo atšaukimo reikalavimų laikymosi priežiūrą atlieka Uosto direkcija.

8. Geležinkelio sąstatai į (iš) laisvąjį (-ojo) uostą (-o) įleidžiami (išleidžiami) pagal atskirą, su geležinkelių infrastruktūros valdytoju suderintą, tvarką.

9. Laisvojo uosto žemės naudotojas privalo derinti su Lietuvos Respublikos valstybės saugumo departamentu ir Policijos departamentu prie Lietuvos Respublikos vidaus reikalų ministerijos laisvojo uosto žemės apsaugos sutartis, sudaromas su įmonėmis, teikiančiomis apsaugos paslaugas (toliau – apsaugos įmonės).

10. Įrengus vartų techninės kontrolės sistemą pagal Klaipėdos valstybinio jūrų uosto automobilių ir pėsčiųjų vartų techninės kontrolės sistemos techninius reikalavimus, patvirtintus VĮ Klaipėdos valstybinio jūrų uosto direkcijos generalinio direktoriaus 2015 m. liepos 3 d. įsakymuV-143„Dėl Klaipėdos valstybinio jūrų uosto automobilių ir pėsčiųjų vartų techninės kontrolės sistemos techninių reikalavimų patvirtinimo“, leidimai tikrinami pagal juose nustatytą leidimų tikrinimo tvarką.

11. Asmenys ir transporto priemonės į (iš) laisvąjį (-ojo) uostą (-o) įleidžiami (išleidžiami) tik pateikus galiojančius leidimus.

12. Asmenys ir transporto priemonės, atvykę į Lietuvos Respubliką plaukiojimo priemonėmis, iš laisvojo uosto išleidžiami, o išvykstantys iš Lietuvos Respublikos į plaukiojimo priemonę įleidžiami tik jiems atlikus visus teisės aktų nustatytus tikrinimus, išskyrus transporto priemones ir asmenis, vykstančius reguliariaisiais susisiekimo laivais ar keltais tarp valstybių narių uostų (pasienio tikrinimai atliekami tik tuomet, kai kontrolė prie vidaus sienų yra laikinai atnaujinama).

13. Laivų įgulų nariai ir laivais į Klaipėdos valstybinį jūrų uostą atvykę keleiviai iš laisvojo uosto naudotojo teritorijos išleidžiami ir įleidžiami pagal VSAT pareigūnų spaudu pažymėtus įgulos ar keleivių sąrašus ir pateikę kelionės dokumentą. Laikinai atnaujinus sienos kontrolę prie vidaus sienų, ši tvarka taikoma ir reguliariųjų susisiekimo laivų ar keltų įgulų nariams, ir keleiviams bei asmenims, pramoginėmis ar pakrantės žvejybai skirtomis plaukiojimo priemonėmis kirtusiems valstybės sieną.

**II SKYRIUS**

**LEIDIMŲ RŪŠYS, JŲ GALIOJIMAS, IŠDAVIMO, PAKEITIMO, LEIDIMŲ DUBLIKATŲ IŠDAVIMO, leidimų GALIOJIMO SUSTABDYMO, GALIOJIMO SUSTABDYMO PANAIKINIMO IR GALIOJIMO ATŠAUKIMO TVARKA**

14. Leidimai gali būti nuolatiniai, laikinieji bei vienkartiniai:

14.1. Nuolatiniai leidimai išduodami asmenims, kurie nuolat dirba laisvajame uoste, taip pat transporto priemonėms. Nuolatinio leidimo galiojimo laikas *–* 1 metai.

14.2. Laikinieji leidimai išduodami asmenims, kurie nustatytą laikotarpį gali įeiti (įvažiuoti) į laisvąjį uostą, taip pat transporto priemonėms. Laikinojo leidimo galiojimo laikas – ne mažiau kaip 48 valandos, bet ne ilgiau kaip iki einamųjų metų pabaigos.

14.3. Vienkartiniai leidimai išduodami asmenims ir transporto priemonėms, kurie gali patekti į laisvąjį uostą vieną kartą leidime nurodytu laiku. Vienkartinio leidimo galiojimo laikas – iki 24 valandų.

15. Leidimai be nuotraukos galioja tik pateikus asmens tapatybę įrodantį dokumentą.

16. Leidimas galioja tik leidimą išdavusio laisvojo uosto žemės naudotojo teritorijoje. Leidimai gali būti mokami. Tokiu atveju laisvojo uosto žemės naudotojas privalo patvirtinti įmokų už leidimų išdavimą tvarką ir suderinti ją su Uosto direkcija.

17. Asmuo, pageidaujantis gauti leidimą, pateikia laisvojo uosto žemės naudotojui Apsaugos ir leidimų sistemos nuostatuose nustatytos formos prašymą (paraišką) išduoti leidimą. Kartu su prašymu pateikiamas pareiškėjo pasas, asmens tapatybės kortelė ar jų kopija ir nuotrauka (taikoma nuolatiniam leidimui asmeniui gauti). Prašymą (paraišką) išduoti leidimą pareiškėjas gali pateikti laisvojo uosto žemės naudotojui tiesiogiai, per atstumą (registruotąja pašto siunta, per kurjerį arba elektroniniu formatu laisvojo uosto žemės naudotojo interneto svetainėje nurodytu elektroninio pašto adresu) arba per Paslaugų ir gaminių kontaktinį centrą.

18. Asmenims išduodamuose leidimuose nurodoma:

18.1. leidimo paskirtis: nuolatinis, laikinasis ar vienkartinis;

18.2. laisvojo uosto žemės naudotojo pavadinimas ir logotipas;

18.3. leidimo registracijos data ir numeris;

18.4. vardas, pavardė;

18.5. nuotrauka (taikoma nuolatiniam leidimui asmeniui);

18.6. gimimo metai;

18.7. įmonės pavadinimas (taikoma nuolatiniam ir laikinajam leidimams asmeniui);

18.8. apsilankymo tikslas (taikoma vienkartiniam leidimui asmeniui);

18.9. galiojimo terminas;

18.10. leidimą išdavusio asmens vardas, pavardė.

19. Leidimai transporto priemonėms atskirai išduodami tik tais atvejais, kai ją vairuojantis asmuo jau turi galiojantį leidimą tik asmeniui. Tokiuose leidimuose nurodoma:

19.1. leidimo paskirtis: nuolatinis, laikinasis ar vienkartinis;

19.2. laisvojo uosto žemės naudotojo pavadinimas ir logotipas;

19.3. leidimo registracijos data ir numeris;

19.4. transporto priemonės markė, jos ir priekabos (jeigu yra) valstybiniai registracijos numeriai;

19.5. įmonės pavadinimas (taikoma nuolatiniam ir laikinajam leidimams transporto priemonei);

19.6. galiojimo terminas;

19.7. leidimą išdavusio asmens vardas, pavardė.

20. Laisvojo uosto naudotojas apie gautą prašymą (paraišką) išduoti leidimą informuoja pareiškėją ar jo įgaliotą asmenį nedelsdamas, bet ne vėliau kaip per 1 darbo dieną nuo prašymo (paraiškos) išduoti leidimą gavimo dienos. Taisyklėse nurodyta informacija pareiškėjui ar jo įgaliotam asmeniui pateikiama tokiu būdu, kokiu buvo pateiktas prašymas išduoti leidimą, išskyrus tuos atvejus, kai prašyme išduoti leidimą nurodytas kitoks informacijos gavimo būdas.

21. Laisvojo uosto naudotojas ne vėliau kaip per 3 darbo dienas nuo visų Taisyklių 17 punkte nurodytų ir tinkamai įformintų dokumentų gavimo išduoda leidimą arba atsisako jį išduoti. Apie priimtą sprendimą pareiškėjas informuojamas per 1 darbo dieną prašyme (paraiškoje) išduoti leidimą nurodytais kontaktiniais duomenimis.

22. Išduodamas vienas originalus leidimo egzempliorius.

23. Visi laisvojo uosto žemės naudotojo asmenims išduoti leidimai turi turėti elektroninės kontrolės nuskaitymo funkciją (brūkšninis kodas, magnetinės juostelės užkodavimas, nuotolinės (angl. *Proximity*) kortelės ar kt.). Draudžiama leidimus perduoti naudotis kitiems asmenims.

24. Pasikeitus išduotame leidime privalomai nurodyti informacijai, sugadinus, sunaikinus, pametus leidimą ar įvykus vagystei, nedelsiant apie tai turi būti pranešta leidimą išdavusiam laisvojo uosto žemės naudotojui.

25. Leidimas pakeičiamas:

25.1. kai norima ištaisyti (pakeisti) leidime įrašytus privalomus duomenis;

25.2. kai norima pratęsti leidimo galiojimą.

26. Leidimo dublikatas išduodamas, kai išduotas leidimas buvo sugadintas, sunaikintas, pavogtas ar pamestas.

27. Leidimo pakeitimui ir dublikatų išdavimui *mutatis mutandis* taikomos Taisyklių nuostatos, reglamentuojančios leidimų išdavimą. Kartu su prašymu pakeisti leidimą, kai norima ištaisyti (pakeisti) leidime įrašytus privalomus duomenis, arba išduoti leidimo dublikatą turi būti pateikti šie dokumentai:

27.1. galiojančio leidimo kopija, išskyrus atvejus, kai leidimas buvo sunaikintas, pavogtas ar pamestas;

27.2. dokumentas, kuriame nurodomos leidimo pakeitimo, leidimo dublikato išdavimo priežastys.

28. Lietuvos Respublikos susisiekimo ministerijai Klaipėdos valstybinio jūrų uosto įstatymo 17 straipsnio 6 ir 7 dalyse nustatyta tvarka sustabdžius laisvojo uosto žemės naudotojo veiklą, visų laisvojo uosto žemės naudotojo išduotų leidimų galiojimas sustabdomas nuo tokio sprendimo priėmimo momento ir sprendime nustatytam laikotarpiui. Tokiu atveju asmenys privalo leidimus grąžinti juos išdavusiam laisvojo uosto žemės naudotojui. Jeigu teisės vykdyti veiklą laisvajame uoste sustabdymas panaikinamas, leidimų galiojimo sustabdymas panaikinamas ir leidimai grąžinami asmenims, kuriems buvo išduoti iki leidimų galiojimo sustabdymo.

29. Susisiekimo ministerijai Klaipėdos valstybinio jūrų uosto įstatymo 17 straipsnio 8 dalyje nustatyta tvarka panaikinus laisvojo uosto naudotojui teisę vykdyti veiklą laisvajame uoste, atšaukiamas visų laisvojo uosto žemės naudotojo išduotų leidimų galiojimas nuo tokio sprendimo priėmimo momento. Tokiu atveju asmenys privalo leidimus grąžinti juos išdavusiam laisvojo uosto žemės naudotojui. Laisvojo uosto naudotojui grąžinus teisę vykdyti veiklą laisvajame uoste, leidimų išdavimui *mutatis mutandis* taikomos Taisyklių nuostatos, reglamentuojančios leidimų išdavimą.

30. Prievolė nedelsiant informuoti laisvojo uosto žemės naudotojo išduotų leidimų turėtojus apie leidimų galiojimo sustabdymą, leidimų galiojimo sustabdymo panaikinimą ar leidimų galiojimo atšaukimą tenka laisvojo uosto žemės naudotojui.

31. Asmenys, turintys nuolatinius ar laikinuosius leidimus, nutraukę veiklą arba darbo santykius su įmonėmis, veikiančiomis laisvajame uoste, privalo grąžinti leidimus darbo santykių nutraukimo dieną juos išdavusiam laisvojo uosto žemės naudotojui. Tokiu atveju minėtų asmenų leidimų galiojimas atšaukiamas.

32. Išvykstantys iš laisvojo uosto asmenys, kuriems buvo išduoti vienkartiniai leidimai, juos privalo grąžinti išvykimo vietoje laisvojo uosto žemės naudotojo atsakingam asmeniui.

33. Uosto direkcijos, patikrinimą atliekančių valstybės institucijų ir valstybės institucijų, vykdančių uosto ar laivybos priežiūrą bei kontrolę, pareigūnai (darbuotojai) ir jų transporto priemonės į laisvąjį uostą įleidžiami pateikus tarnybinį pažymėjimą. Be leidimų taip pat įleidžiamos specialiosios ir avarinės tarnybos, vykstančios pagal iškvietimą, ir tikrinimą atliekančių valstybės institucijų pareigūnų atvesdinami į šioms institucijoms priklausančias tarnybines patalpas procesiniams teisės aktų numatytiems veiksmas atlikti asmenys.

34. Laisvojo uosto žemės naudotojas taip pat nemokamai leidžia tarnyboms, Uosto direkcijos pavedimu atliekančioms navigacinių ženklų ir kitos uosto eksploatacijai reikalingos įrangos priežiūrą, remontą ar statantiems naują įrangą, bet kuriuo paros metu netrukdomai patekti į laisvąjį uostą užduočiai atlikti.

35. Laivų įgulų nariai įleidžiami (išleidžiami) į (iš) laisvąjį (-ojo) uostą (-o) pagal apsaugos įmonei pateiktus ir VSAT pareigūnų patvirtintus sąrašus ir pateikę asmens tapatybę patvirtinantį dokumentą. Laivų įgulų nariai, praradę kelionės dokumentus, į laisvąjį uostą įleidžiami laivo administracijai patvirtinus jų narystę įguloje ir pranešus pasienio kontrolės punkto, kuriame yra laivas, budėtojui.

36. Keleiviai ir transporto priemonės, vykstantys į užsienio valstybes, į (iš) laisvąjį (-ojo) uostą (-o) įleidžiami (išleidžiami) pateikus bilietus, įsodinimo korteles arba kitokia tvarka, kuri nustatyta Apsaugos ir leidimų sistemos nuostatuose.

37. Kruizinių laivų keleiviai įleidžiami (išleidžiami) į (iš) laisvąjį (-ojo) uostą (-o) pateikę kelionės dokumentus Apsaugos ir leidimų sistemos nuostatuose numatyta tvarka.

38. Delegacijos ar ekskursijos (su transporto priemonėmis), jeigu jas lydi Uosto direkcijos darbuotojai arba laisvojo uosto žemės naudotojo vadovo paskirti atsakingi asmenys, į laisvąjį uostą įleidžiamos pagal pateiktą paraišką su sąrašu, suderinus su laisvojo uosto žemės naudotojo administracija.

39. Asmenys, lydimi VSAT pareigūno (-ų), į laisvojo uosto žemės naudotojo teritoriją įleidžiami be leidimų, apie tai iš anksto informavus žemės naudotoją.

**III SKYRIUS**

**INFORMAVIMAS APIE LEIDIMŲ SISTEMOS PAŽEIDIMUS**

40. Apie visus neteisėtai į laisvąjį uostą patekusius asmenis ar transporto priemones nedelsiant turi būti pranešta institucijoms, nurodytoms Klaipėdos valstybinio jūrų uosto kompleksiniame saugos plane, patvirtintame Lietuvos Respublikos Vyriausybės 2001 m. balandžio 30 d. nutarimu Nr. 490 „Dėl Klaipėdos valstybinio jūrų uosto kompleksinio saugos plano patvirtinimo“, o prireikus, atsižvelgiant į konkrečią situaciją, – ir kitoms apsaugą bei kontrolę vykdančioms institucijoms.

41. Uosto režimą kontroliuojančios institucijos gali teikti laisvojo uosto žemės naudotojui informaciją apie asmenis, kuriems negali būti išduoti leidimai patekti į laisvojo uosto žemės naudotojo teritoriją.

42. Už leidimų režimo pažeidimus laisvojo uosto žemės naudotojo išduotas leidimas gali būti panaikintas.

43. Uosto direkcijos, VSAT, muitinės ar Klaipėdos vyriausiojo policijos komisariato Klaipėdos miesto policijos komisariato 2-ojo veiklos skyriaus pareigūnams (darbuotojams) oficialiai užklausus, laisvojo uosto žemės naudotojas pateikia būtinus duomenis apie į (iš) laisvojo uosto žemės naudotojo teritoriją (-os) pro visus vartus atvykusius (išvykusius) asmenis ir transporto priemones, taip pat apie išduotus leidimus arba sudaro galimybę susipažinti su laisvojo uosto žemės naudotojo vartų techninės kontrolės sistemos duomenų bazėje ar leidimų asmenims ir lengviesiems automobiliams apskaitos sistemoje sukauptais duomenimis, jeigu reikia, pateikia tokių išsaugotų duomenų kopijas.

44. Laisvojo uosto žemės naudotojas užtikrina, kad išdavus leidimą užsieniečiams informacija būtų pateikiama VSAT (pagal Apsaugos ir leidimų sistemos nuostatuose nustatytą tvarką ir pagal atskiras sudarytas sutartis).

**IV SKYRIUS**

**DUOMENŲ TVARKYMAS IR JŲ SAUGOJIMO TERMINAI**

45. Laisvojo uosto žemės naudotojų išduoti nuolatiniai, laikinieji ir vienkartiniai leidimai (elektroninių kortelių tipo ar pagaminti tipografiniu arba kompiuteriniu būdu) registruojami laisvojo uosto žemės naudotojo leidimų asmenims ir lengviesiems automobiliams apskaitos sistemoje – įrašomi Taisyklių 18 ir 19 punktuose nurodyti duomenys.

46. Apsaugos įmonė laisvojo uosto žemės naudotojo leidimų asmenims ir lengviesiems automobiliams apskaitos sistemoje registruoja visus įvykius, susijusius su leidimų režimo pažeidimais, – nurodo įvykio datą, vietą, pažeidimo esmę, leidimų režimą pažeidusio asmens vardą, pavardę ir jam išduoto leidimo numerį (jeigu yra).

47. Įrengus vartų techninės kontrolės sistemą duomenys apie asmenų ir transporto priemonių patekimą į (iš) laisvąjį (-ojo) uostą (-o) (asmens vardas, pavardė, jam išduoto leidimo numeris ir tipas, leidimo išdavimo data ir galiojimo laikas, automobilio registracijos numeris (jeigu asmuo vyksta su transporto priemone), priekabos registracijos numeris (jeigu asmuo vyksta su transporto priemone), įėjimo ar įvažiavimo laikas ir tai užfiksavusio skaitytuvo kodas, išėjimo ar išvažiavimo laikas ir tai užfiksavusio skaitytuvo kodas, leidimą išdavusio asmens vardas, pavardė) kaupiami laisvojo uosto žemės naudotojo vartų techninės kontrolės sistemos duomenų bazėje.

48. Laisvojo uosto žemės naudotojo leidimų asmenims ir lengviesiems automobiliams apskaitos sistemojekaupiami asmens duomenys, susiję su leidimų išdavimu, pakeitimu, leidimų dublikatų išdavimu, leidimų galiojimo sustabdymu, galiojimo sustabdymo panaikinimu ir galiojimo atšaukimu arba leidimo režimo pažeidimais, saugomi vienus metus nuo leidimo galiojimo pabaigos arba įvykio dėl režimo pažeidimo išnagrinėjimo datos. Pasibaigus šiam duomenų saugojimo terminui, duomenys ištrinami.

49. Laisvojo uosto žemės naudotojo vartų techninės kontrolės sistemos duomenų bazėje kaupiami duomenys yra saugomi 30 parų. Pasibaigus šiam duomenų saugojimo terminui, duomenys ištrinami.

50. Prašymai išduoti, pakeisti leidimą, išduoti leidimo dublikatą, laisvojo uosto žemės naudotojui grąžinti leidimai ir kiti su Taisyklių nuostatomis susiję dokumentai laikomi (saugomi) vadovaujantis Bendrųjų dokumentų saugojimo terminų rodykle, patvirtinta Lietuvos vyriausiojo archyvaro 2011 m. kovo 9 d. įsakymu Nr. V-100 „Dėl Bendrųjų dokumentų saugojimo terminų rodyklės patvirtinimo“. Pasibaigus saugojimo terminui, dokumentai ir (arba) jų kopijos sunaikinami vadovaujantis Lietuvos Respublikos dokumentų ir archyvų įstatymo ir Lietuvos vyriausiojo archyvaro patvirtintų Dokumentų tvarkymo ir apskaitos taisyklių nustatyta tvarka.

51. Laisvojo uosto žemės naudotojo apsaugos poste turi būti laikomi šie dokumentai ir įranga: Apsaugos ir leidimų sistemos nuostatai, leidimų pavyzdžiai, budinčių apsaugos darbuotojų darbo tvarkos taisyklės, skaitytuvai (magnetiniai, nuotoliniai (angl. *Proximity*), biometriniai ar kt.). Taip pat apsaugos darbuotojams turi būti suteikta prieiga prie laisvojo uosto žemės naudotojo leidimų asmenims ir lengviesiems automobiliams apskaitos sistemos.

**V SKYRIUS**

**DOKUMENTŲ TIKRINIMAS**

52. Uosto direkcijos, VSAT, muitinės ir Klaipėdos vyriausiojo policijos komisariato Klaipėdos miesto policijos komisariato 2-ojo veiklos skyriaus pareigūnai (darbuotojai) turi teisę tikrinti asmenų ir transporto priemonių dokumentus, kuriais įrodomas jų teisėtas buvimas laisvajame uoste.

53. Laisvojo uosto žemės naudotojų apsaugos įmonės turi teisę tikrinti asmenų ir transporto priemonių dokumentus, kuriais įrodomas teisėtas buvimas laisvajame uoste, tik laisvojo uosto žemės naudotojo teritorijoje.

\_\_\_\_\_\_\_\_\_\_\_\_\_\_

PATVIRTINTA

Lietuvos Respublikos susisiekimo ministro

2003 m. gruodžio 29 d. įsakymu Nr. 3-722

(Lietuvos Respublikos susisiekimo ministro 2019 m. liepos 3 d. įsakymo Nr. 3-330 redakcija)

(Nuolatinio leidimo asmeniui formos pavyzdys)

**NUOLATINIS LEIDIMAS ASMENIUI**

|  |  |  |  |
| --- | --- | --- | --- |
| |  | | --- | | Nuotrauka | | |  | | --- | | Laisvojo uosto žemės naudotojo logotipas ir pavadinimas |   **NUOLATINIS LEIDIMAS**  **\_\_\_\_\_\_\_\_\_\_\_\_\_\_\_Nr.\_\_\_\_\_\_\_\_\_**  (registracijos data)  Vardas  Pavardė  Gimimo metai **\_\_\_\_\_\_\_\_\_\_\_\_\_\_\_\_\_\_\_\_\_\_**  Įmonės pavadinimas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Galioja iki **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  Leidimą išdavė **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  (vardas ir pavardė) |

\_\_\_\_\_\_\_\_\_\_\_\_\_\_

PATVIRTINTA

Lietuvos Respublikos susisiekimo ministro

2003 m. gruodžio 29 d. įsakymu Nr. 3-722

(Lietuvos Respublikos susisiekimo ministro 2019 m. liepos 3 d. įsakymo Nr. 3-330 redakcija)

(Nuolatinio leidimo transporto priemonei formos pavyzdys)

**NUOLATINIS LEIDIMAS TRANSPORTO PRIEMONEI**

|  |  |  |
| --- | --- | --- |
| |  | | --- | | Laisvojo uosto žemės naudotojo logotipas ir pavadinimas | | **NUOLATINIS LEIDIMAS TRANSPORTO PRIEMONEI**  **\_\_\_\_\_\_\_\_\_\_\_\_\_\_\_Nr.\_\_\_\_\_\_\_\_\_**  (registracijos data)  Markė  Valstybinis registracijos numeris  Priekabos valstybinis registracijos numeris\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Įmonės pavadinimas  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Galioja iki **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  Leidimą išdavė **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  (vardas ir pavardė) |

\_\_\_\_\_\_\_\_\_\_\_\_\_\_

PATVIRTINTA

Lietuvos Respublikos susisiekimo ministro

2003 m. gruodžio 29 d. įsakymu Nr. 3-722

(Lietuvos Respublikos susisiekimo ministro 2019 m. liepos 3 d. įsakymo Nr. 3-330 redakcija)

(Laikinojo leidimo asmeniui formos pavyzdys)

**LAIKINASIS LEIDIMAS ASMENIUI**

|  |  |  |
| --- | --- | --- |
| |  | | --- | | Laisvojo uosto žemės naudotojo logotipas ir pavadinimas | | **LAIKINASIS LEIDIMAS**  **\_\_\_\_\_\_\_\_\_\_\_\_\_\_\_Nr.\_\_\_\_\_\_\_\_\_**  (registracijos data)  Vardas\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Pavardė \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Gimimo metai **\_\_\_\_\_\_\_\_\_\_\_\_\_\_\_\_\_\_\_\_\_\_\_**  Įmonės pavadinimas  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Galioja iki **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  Leidimą išdavė **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  (vardas ir pavardė) |

\_\_\_\_\_\_\_\_\_\_\_\_\_\_

PATVIRTINTA

Lietuvos Respublikos susisiekimo ministro

2003 m. gruodžio 29 d. įsakymu Nr. 3-722

(Lietuvos Respublikos susisiekimo ministro 2019 m. liepos 3 d. įsakymo Nr. 3-330 redakcija)

(Laikinojo leidimo transporto priemonei formos pavyzdys)

**LAIKINASIS LEIDIMAS TRANSPORTO PRIEMONEI**

|  |  |  |
| --- | --- | --- |
| |  | | --- | | Laisvojo uosto žemės naudotojo logotipas ir pavadinimas | | **LAIKINAS LEIDIMAS TRANSPORTO PRIEMONEI**  **\_\_\_\_\_\_\_\_\_\_\_\_\_\_\_Nr.\_\_\_\_\_\_\_\_\_**  (registracijos data)  Markė  Valstybinis registracijos numeris  Priekabos valstybinis registracijos numeris \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Įmonės pavadinimas  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Galioja iki **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  Leidimą išdavė **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  (vardas ir pavardė) |

\_\_\_\_\_\_\_\_\_\_\_\_\_\_

PATVIRTINTA

Lietuvos Respublikos susisiekimo ministro

2003 m. gruodžio 29 d. įsakymu Nr. 3-722

(Lietuvos Respublikos susisiekimo ministro 2019 m. liepos 3 d. įsakymo Nr. 3-330 redakcija)

(Vienkartinio leidimo asmeniui formos pavyzdys)

**VIENKARTINIS LEIDIMAS ASMENIUI**

|  |  |  |
| --- | --- | --- |
| |  | | --- | | Laisvojo uosto žemės naudotojo logotipas ir pavadinimas | | **VIENKARTINIS LEIDIMAS ASMENIUI**  **\_\_\_\_\_\_\_\_\_\_\_\_\_\_\_Nr.\_\_\_\_\_\_\_\_\_**  (registracijos data)  Vardas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Pavardė \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Gimimo metai **\_\_\_\_\_\_\_\_\_\_\_\_\_\_\_\_\_\_\_\_\_\_\_**  Apsilankymo tikslas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Galioja iki  Leidimą išdavė **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  (vardas ir pavardė) |

\_\_\_\_\_\_\_\_\_\_\_\_\_\_

PATVIRTINTA

Lietuvos Respublikos susisiekimo ministro

2003 m. gruodžio 29 d. įsakymu Nr. 3-722

(Lietuvos Respublikos susisiekimo ministro 2019 m. liepos 3 d. įsakymo Nr. 3-330 redakcija)

(Vienkartinio leidimo transporto priemonei formos pavyzdys)

**VIENKARTINIS LEIDIMAS TRANSPORTO PRIEMONEI**

|  |  |  |
| --- | --- | --- |
| |  | | --- | | Laisvojo uosto žemės naudotojo logotipas ir pavadinimas | | **VIENKARTINIS LEIDIMAS TRANSPORTO PRIEMONEI**  **\_\_\_\_\_\_\_\_\_\_\_\_\_\_\_Nr.\_\_\_\_\_\_\_\_\_**  (registracijos data)  Markė \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Valstybinis registracijos numeris \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Priekabos valstybinis registracijos numeris \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Galioja iki  Leidimą išdavė **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  (vardas ir pavardė) |

\_\_\_\_\_\_\_\_\_\_\_\_\_\_

**Pakeitimai:**

1.

Lietuvos Respublikos susisiekimo ministerija, Įsakymas

Nr. ,
2019-07-03,
paskelbta TAR 2019-07-03, i. k. 2019-10973

Dėl Lietuvos Respublikos susisiekimo ministro 2003 m. gruodžio 29 d. įsakymo Nr. 3-722 „Dėl Leidimų į laisvąjį uostą išdavimo taisyklių ir leidimų pavyzdžių patvirtinimo“ pakeitimo